Title: Tri carstva
Description: Ovo je putopisna knjiga koja prikazuje autoričino putovanje kroz tri povijesno, kulturno i umjetnički značajna grada, Rim, Istanbul i Beč, središta nekadašnjih velikih i moćnih carstava. Međutim, ovo nipošto nije još jedan putopis pisan u stilu turističkog vodiča, nego pogled u prošlost i sadašnjost duha, štoviše, srži triju velikih gradova kojega samo maštovito i oštro spisateljičino oko može iskusiti. Naime, ona gleda i istodobno osjeća ono nevidljivo, a to je pečat kojeg su mali ljudi i veliki utjecaji ostavili i još uvijek ostavljaju. Stoga, cilj ove knjige naučiti je čitatelje da ne budu ''tipični'' turisti, nego da u golemim povijesnim prostranstvima pokušaju osluhnuti jeke onoga maloga, svakodnevnoga, običnoga, naoko nevidljivoga, odnosno životnih sudbina ljudi koji su nekada živjeli i nekome značili, bili oni mali, obični ljudi poput svakoga od nas ili velikani iz povijesnih udžbenika.
Subjects: Rim, Istanbul, Beč, putopis, povijest, povijest umjetnosti
Places: Rim, Istanbul, Beč
People: Ivana Šojat
Time periods: 2024